Nimi Tunnistustiedot Perusteet Luetteloon merkitsemisen päivämäärä

1. Néstor Luis REVEROL TORRES Syntymäaika: 28.10.1964 Sukupuoli: mies Sisä-, oikeus- ja rauhaa koskevista asioista vastaava ministeri vuodesta 2016. Nimitetty myös julkisten rakennusurakoiden ja palveluiden varapääjohtajaksi ja sähköenergian yleisesikunnan pääsihteeriksi huhtikuussa 2019. Bolivariaanisen kansalliskaartin entinen komentaja, ylennettiin elokuussa 2020 bolivariaanisen kansalliskaartin kenraaliksi. Vastuussa hänen komennossaan olevien turvallisuusjoukkojen suorittamista vakavista ihmisoikeusloukkauksista, mukaan lukien (poliittisten) vankien kiduttaminen, ja demokraattisen opposition tukahduttamisesta Venezuelassa, mukaan lukien poliittisten mielenosoitusten kieltäminen ja tukahduttaminen. 22.1.2018

2. Gustavo Enrique GONZÁLEZ LÓPEZ Syntymäaika: 2.11.1960 Sukupuoli: mies Nimitetty 30. huhtikuuta 2019 uudelleen bolivariaanisen kansallisen tiedustelupalvelun (SEBIN) päälliköksi. Entinen turvallisuus- ja tiedusteluasioiden neuvonantaja presidentin kansliassa 8. tammikuuta 2019 ja 30. huhtikuuta 2019 välisenä aikana ja SEBINin päällikkö lokakuuhun 2018 saakka. SEBINin päällikkönä vastuussa vakavista ihmisoikeusloukkauksista (mukaan lukien mielivaltaiset pidätykset, epäinhimillinen ja halventava kohtelu sekä kidutus) ja kansalaisyhteiskunnan ja demokraattisen opposition tukahduttamisesta Venezuelassa. 22.1.2018

3. Tibisay LUCENA RAMÍREZ Syntymäaika: 26.4.1959 Sukupuoli: nainen Kansallisen vaalineuvoston (Consejo Nacional Electoral tai CNE) puheenjohtaja huhtikuusta 2006 kesäkuuhun 2020. Hänen tekonsa ja politiikkansa ovat heikentäneet demokratiaa ja oikeusvaltiota Venezuelassa, mukaan lukien siten, että hän ei ole taannut, että CNE säilyy puolueettomana ja riippumattomana instituutiona Venezuelan perustuslain mukaisesti, ja näin hän on edistänyt perustuslakia säätävän kokouksen perustamista ja Nicolás Maduron uudelleenvalintaa toukokuussa 2018 pidetyissä presidentinvaaleissa, jotka eivät olleet vapaat eivätkä oikeudenmukaiset. 22.1.2018

4. Antonio José BENAVIDES TORRES Syntymäaika: 13.6.1961 Sukupuoli: mies Pääkaupungin piirihallinnon (Distrito Capital) päällikkö tammikuuhun 2018 saakka. Bolivariaanisen kansalliskaartin komentaja 21. kesäkuuta 2017 saakka. Osallistunut kansalaisyhteiskunnan ja demokraattisen opposition tukahduttamiseen Venezuelassa ja vastuussa vakavista ihmisoikeusloukkauksista, joihin bolivariaaninen kansalliskaarti on syyllistynyt hänen komennossaan. Hänen tekonsa ja politiikkansa bolivariaanisen kansalliskaartin komentajana, mukaan lukien bolivariaanisen kansalliskaartin siirtyminen johtoasemaan siviilien mielenosoitusten valvonnassa ja julkinen kannatus sotilastuomioistuinten tuomiovallan ulottamiselle siviileihin, ovat heikentäneet oikeusvaltiota Venezuelassa. 22.1.2018

5. Maikel José MORENO PÉREZ Syntymäaika: 12.12.1965 Sukupuoli: mies Venezuelan korkeimman oikeuden (Tribunal Supremo de Justicia) presidentti ja entinen varapresidentti. Toimiessaan näissä rooleissa hän on tukenut ja edistänyt hallituksen tekoja ja politiikkoja, jotka ovat heikentäneet demokratiaa ja oikeusvaltiota Venezuelassa, ja on vastuussa teoista ja lausumista, joissa on väärinkäytetty kansalliskokouksen arvovaltaa, mukaan lukien kansallisen vaalineuvoston (CNE) nimittäminen kesäkuussa 2020 sekä kolmen oppositiopuolueen puoluehallitusten hajottaminen ja korvaaminen kesä- ja heinäkuussa 2020. 22.1.2018

6. Tarek William SAAB HALABI Syntymäaika: 10.9.1963 Syntymäpaikka: El Tigre, Anzoáteguin osavaltio, Venezuela Sukupuoli: mies Perustuslakia säätävän kokouksen nimittämä Venezuelan yleinen syyttäjä. Tässä ja aikaisemmissa rooleissaan oikeusasiamiehenä ja tasavallan moraalineuvoston puheenjohtajana hän on heikentänyt demokratiaa ja oikeusvaltiota Venezuelassa tukemalla julkisesti Venezuelan hallituksen vastustajien vastaisia tekoja sekä kaventamalla kansalliskokouksen toimivaltaa. 22.1.2018

7. Diosdado CABELLO RONDÓN Syntymäaika: 15.4.1963 Sukupuoli: mies Perustuslakia säätävän kokouksen puheenjohtaja ja Venezuelan yhtenäisen sosialistipuolueen (PSUV) ensimmäinen varapuheenjohtaja. Osallistunut demokratian ja oikeusvaltion heikentämiseen Venezuelassa, mukaan lukien käyttämällä mediaa julkiseen hyökkäykseen ja uhkailuun kohteenaan poliittinen oppositio, muu media ja kansalaisyhteiskunta. 22.1.2018

8. Tareck Zaidan EL-AISSAMI MADDAH Syntymäaika: 12.11.1974 Sukupuoli: mies Taloudesta vastaava varapresidentti, öljyministeri ja kansallisen teollisuuden ja tuotannon ministeri. Entisenä Bolivariaanisen kansallisen tiedustelupalvelun (SEBIN) valvonnasta vastaavana Venezuelan varapresidenttinä El-Aissami on vastuussa kyseisen organisaation tekemistä vakavista ihmisoikeusloukkauksista, mukaan lukien mielivaltaiset pidätykset, poliittisesti motivoidut tutkinnat, epäinhimillinen ja halventava kohtelu sekä kidutus. Hän on vastuussa myös demokratiaa ja oikeusvaltiota heikentävien politiikkojen ja toimien tukemisesta ja toteuttamisesta, mukaan lukien mielenosoitusten kieltäminen ja kansalaisyhteiskuntaa ja demokraattista oppositiota vastaan suunnatun, presidentti Maduron ”vallankaappauksen vastaisen komitean” johtamisesta. 25.6.2018

9. Sergio José RIVERO MARCANO Syntymäaika: 8.11.1964 Sukupuoli: mies Bolivariaanisten kansallisten asevoimien (FANB) ylitarkastaja, bolivariaanisen kansalliskaartin komentaja 16. tammikuuta 2018 saakka. Osallistunut kansalaisyhteiskunnan ja demokraattisen opposition tukahduttamiseen Venezuelassa ja vastuussa vakavista ihmisoikeusloukkauksista, joihin bolivariaaninen kansalliskaarti on syyllistynyt hänen komennossaan, mukaan lukien liiallinen voimankäyttö sekä kansalaisyhteiskunnan ja opposition jäsenten mielivaltaiset pidätykset ja pahoinpitelyt. Hänen tekonsa ja politiikkansa bolivariaanisen kansalliskaartin komentajana, mukaan lukien bolivariaanisen kansalliskaartin demokraattisesti valitun kansalliskokouksen jäseniin kohdistamat hyökkäykset ja laittoman perustuslakia säätävän kokouksen vilpillisistä vaaleista raportoineiden toimittajien pelottelu, ovat heikentäneet demokratiaa ja oikeusvaltiota Venezuelassa. 25.6.2018

10. Jesús Rafael SUÁREZ CHOURIO Syntymäaika: 19.7.1962 Sukupuoli: mies Venezuelan bolivariaanisten kansallisten maavoimien päällikkö. Päällikön yleisesikunnan entinen päällikkö, Venezuelan bolivariaanisten kansallisten maavoimien entinen komentaja ja Venezuelan keskisen alueen yhtenäisen puolustuksen alueen (REDI Central) entinen komentaja. Vastuussa vakavista ihmisoikeusloukkauksista, joihin hänen komennossaan olevat joukot ovat syyllistyneet, mukaan lukien liiallinen voimankäyttö ja pidätettyjen huono kohtelu, hänen toimiessaan Venezuelan bolivariaanisten kansallisten maavoimien komentajana. Hän on puuttunut demokraattisen opposition toimintaan ja tukenut sotilastuomioistuinten käyttöä siviilimielenosoittajia koskevien syytteiden käsittelyssä. 25.6.2018

11. Iván HERNÁNDEZ DALA Syntymäaika: 18.5.1966 Sukupuoli: mies Sotilaallisen vastatiedusteluosaston (DGCIM) päällikkö tammikuusta 2014 alkaen ja presidentin henkivartiokaartin päällikkö syyskuusta 2015 alkaen. DGCIM:n päällikkönä Iván Hernández Dala on vastuussa vakavista ihmisoikeusloukkauksista ja kansalaisyhteiskunnan ja demokraattisen opposition tukahduttamisesta, joihin DGCIM:n jäsenet ovat hänen komennossaan syyllistyneet, mukaan lukien liiallinen voimankäyttö ja pidätettyjen huono kohtelu. 25.6.2018

12. Delcy Eloina RODRÍGUEZ GÓMEZ Syntymäaika: 18.5.1969 Sukupuoli: nainen Venezuelan varapresidentti, entinen laittoman perustuslakia säätävän kokouksen puheenjohtaja ja presidentin asettaman, laittoman perustuslakia säätävän kansalliskokouksen perustamiseen tähdänneen toimikunnan entinen jäsen. Hänen tekonsa presidentin asettamassa toimikunnassa ja sen jälkeen laittoman perustuslakia säätävän kokouksen puheenjohtajana ovat heikentäneet demokratiaa ja oikeusvaltiota Venezuelassa, mukaan lukien kansalliskokouksen toimivallan anastaminen ja sen käyttäminen opposition toimintaan puuttumiseksi ja sen poliittiseen prosessiin osallistumisen estämiseksi. 25.6.2018

13. Elías José JAUA MILANO Syntymäaika: 16.12.1969 Sukupuoli: mies Entinen opetusministeri. Presidentin asettaman, laittoman perustuslakia säätävän kokouksen perustamiseen tähdänneen toimikunnan entinen puheenjohtaja. Laittoman perustuslakia säätävän kokouksen perustamiseen johtaneessa roolissaan vastuussa demokratian ja oikeusvaltion heikentämisestä Venezuelassa. 25.6.2018

14. Sandra OBLITAS RUZZA Syntymäaika: 7.6.1969 Sukupuoli: nainen Universidad Bolivariana de Venezuela -yliopiston rehtori. Kansallisen vaalineuvoston (CNE) entinen varapuheenjohtaja ja vaaliluettelo- ja väestörekisteritoimikunnan entinen puheenjohtaja. Vastuussa CNE:n toimista, jotka ovat heikentäneet demokratiaa Venezuelassa, mukaan lukien laittoman perustuslakia säätävän kokouksen perustamisen edistäminen ja vaaliprosessin manipulointi. 25.6.2018

15. Freddy Alirio BERNAL ROSALES Syntymäaika: 16.6.1962 Syntymäpaikka: San Cristóbal, Táchiran osavaltio, Venezuela Sukupuoli: mies Paikallisten jakelu- ja tuotantokomiteoiden (CLAP) kansallisen valvontakeskuksen päällikkö ja Táchiran osavaltion suojelija. Myös bolivariaanisen kansallisen tiedustelupalvelun (SEBIN) ylijohtaja. CLAPin päällikkönä ja Táchiran osavaltion suojelijana hän pystyy turvautumaan erikoisjoukkoihin (FAES) ja vaikuttamaan tuomareiden ja syyttäjien nimityksiin. Vastuussa demokratian heikentämisestä manipuloimalla CLAP-ohjelman jakeluja äänestäjien kesken. Lisäksi hän on SEBINin ylijohtajana vastuussa SEBINin toimista, joihin kuuluu vakavia ihmisoikeusloukkauksia, kuten mielivaltaisia pidätyksiä. 25.6.2018

16. Katherine Nayarith HARRINGTON PADRÓN Syntymäaika: 5.12.1971 Sukupuoli: nainen Ylimmän syyttäjän sijainen (käännetty myös varaoikeuskansleriksi) heinäkuusta 2017 lokakuuhun 2018. Korkein oikeus nimitti hänet ylimmän syyttäjän sijaiseksi vastoin perustuslakia, jonka mukaan nimittäjänä olisi pitänyt olla kansalliskokous. Vastuussa demokratian ja oikeusvaltion heikentämisestä Venezuelassa, muun muassa käynnistämällä poliittisesti motivoituja tutkintoja ja jättämällä tutkimatta syytöksiä Maduron hallinnon tekemistä ihmisoikeusloukkauksista. 25.6.2018

17. Socorro Elizabeth HERNÁNDEZ HERNÁNDEZ Syntymäaika: 11.3.1952 Sukupuoli: nainen Kansallisen vaalineuvoston (CNE) jäsen (johtaja) 12. kesäkuuta 2020 asti ja kansallisen vaalilautakunnan (JNE) jäsen. Vastuussa CNE:n toimista, jotka ovat heikentäneet demokratiaa Venezuelassa, mukaan lukien laittoman perustuslakia säätävän kokouksen perustamisen edistäminen ja vaaliprosessin manipulointi, joka liittyi presidentin uudelleenvalintaa koskevan äänestyksen peruuttamiseen vuonna 2016, kuvernöörinvaalien lykkäämiseen vuonna 2016 ja äänestyspaikkojen siirtämiseen lyhyellä varoitusajalla ennen kuvernöörinvaaleja vuonna 2017. 25.6.2018

18. Xavier Antonio MORENO REYES Sukupuoli: mies Kansallisen vaalineuvoston (Consejo Nacional Electoral (CNE)) pääsihteeri vuodesta 2009 kesäkuuhun 2020. Tässä asemassa vastuussa sellaisten CNE:n päätösten hyväksymisestä, jotka ovat heikentäneet demokratiaa Venezuelassa, mukaan lukien laittoman perustuslakia säätävän kokouksen perustamisen edistäminen ja vaaliprosessin manipulointi. 25.6.2018

19. Néstor Neptali BLANCO HURTADO Syntymäaika: 26.9.1982 Henkilötunnus: V‐15222057 Sukupuoli: mies Bolivariaanisen kansalliskaartin (GNB) majuri, toiminut sotilaallisen vastatiedustelun pääosaston (Dirección General de Contrainteligencia Militar (DGCIM)) virkamiesten rinnalla ainakin joulukuusta 2017 alkaen. Vastuussa vakavista ihmisoikeusloukkauksista, muun muassa kidutuksesta, liiallisesta voimankäytöstä ja pidätettyjen pahoinpitelystä DGCIM:n tiloissa. 27.9.2019

20. Rafael Ramón BLANCO MARRERO Syntymäaika: 28.2.1968 Henkilötunnus: V-6250588 Sukupuoli: mies Sotilaallisen vastatiedustelun pääosaston (Dirección General de Contrainteligencia Militar (DGCIM)) varapääjohtaja ainakin joulukuusta 2018 alkaen ja Venezuelan bolivariaanisen kansallisen armeijan divisioonan kenraali 5. heinäkuuta 2019 alkaen. Vastuussa DGCIM:n tiloissa tapahtuneista vakavista ihmisoikeusloukkauksista, muun muassa kidutuksesta, liiallisesta voimankäytöstä ja pidätettyjen pahoinpitelystä, joihin DGCIM:n virkamiehet ovat syyllistyneet hänen komennossaan. Kytkeytyy kapteeni Acostan kuolemaan. 27.9.2019

21. Carlos Alberto CALDERÓN CHIRINOS Henkilötunnus: V‐10352300 Sukupuoli: mies Bolivariaanisen kansallisen tiedustelupalvelun (SEBIN) ylempi virkamies (muita nimityksiä: komissaari, johtaja ja pääjohtaja). Vastuussa vakavista ihmisoikeusloukkauksista, muun muassa kidutuksesta, liiallisesta voimankäytöstä ja pidätettyjen pahoinpitelystä SEBINin tiloissa. Osallistui erityisesti pidätettyjen kidutukseen ja julmaan, epäinhimilliseen ja halventavaan kohteluun SEBINin vankilassa El Helicoidessa ja oli vastuussa niistä. 27.9.2019

22. Alexis Enrique ESCALONA MARRERO Syntymäaika: 12.10.1962 Sukupuoli: mies Järjestäytyneen rikollisuuden ja terrorismin rahoituksen torjunnasta vastaavan kansallisen viraston (ONDOFT) päällikkö tammikuusta 2018 toukokuuhun 2019. Kansallisten kiristyksen ja sieppausten vastaisten erikoisjoukkojen (Comando Nacional Antiextorsión y Secuestro (CONAS)) komentaja vuosina 2014–2017. Vastuussa vakavista ihmisoikeusloukkauksista, muun muassa kidutuksesta, liiallisesta voimankäytöstä ja pidätettyjen pahoinpitelystä, joihin CONAS:n jäsenet ovat syyllistyneet hänen komennossaan. Lisäksi vastuussa kansalaisyhteiskunnan tukahduttamisesta, johon CONAS:n jäsenet ovat syyllistyneet hänen komennossaan. 27.9.2019

23. Rafael Antonio FRANCO QUINTERO Syntymäaika: 14.10.1973 Henkilötunnus: V-11311672 Sukupuoli: mies Bolivariaanisen kansallisen tiedustelupalvelun (SEBIN) agentti. Maiquetían kansainvälisen lentoaseman turvallisuuspäällikkö. Sotilastiedustelun päällikkö sotilaallisen vastatiedustelun pääosastossa (Dirección General de Contrainteligencia Militar (DGCIM)) ainakin vuoden 2017 ja joulukuun 2018 välillä. Vastuussa DGCIM:n tiloissa tapahtuneista vakavista ihmisoikeusloukkauksista, muun muassa kidutuksesta, liiallisesta voimankäytöstä ja pidätettyjen kaltoinkohtelusta, joihin DGCIM:n jäsenet ovat syyllistyneet hänen komennossaan. Lisäksi vastuussa kansalaisyhteiskunnan ja demokraattisen opposition tukahduttamisesta, johon DGCIM:n jäsenet ovat syyllistyneet hänen komennossaan. Kytkeytyy kapteeni Acostan kuolemaan. 27.9.2019

24. Alexander Enrique GRANKO ARTEAGA Syntymäaika: 25.3.1981 Henkilötunnus: V-14970215 Sukupuoli: mies Sotilaallisen vastatiedustelun pääosaston (Dirección General de Contrainteligencia Militar (DGCIM)) erityisosaston (DAE) päällikkö (johtaja). Ylennetty bolivariaanisen kansalliskaartin everstiluutnantiksi 1. heinäkuuta 2020. Vastuussa DGCIM:n tiloissa tapahtuneista vakavista ihmisoikeusloukkauksista, muun muassa kidutuksesta, kuolemaan tai loukkaantumiseen johtaneesta liiallisesta voimankäytöstä ja pidätettyjen kaltoinkohtelusta, joihin ovat syyllistyneet hän itse sekä virkamiehet hänen komennossaan. Lisäksi vastuussa kansalaisyhteiskunnan tukahduttamisesta, johon DGCIM:n jäsenet ovat syyllistyneet hänen komennossaan, sekä osallistunut suoraan tällaiseen tukahduttamiseen. Kytkeytyy kapteeni Acostan kuolemaan. 27.9.2019

25. Hannover Esteban GUERRERO MIJARES Syntymäaika: 14.1.1971 Sukupuoli: mies Sotilastiedustelun päällikkö sotilaallisen vastatiedustelun pääosastossa (Dirección General de Contrainteligencia Militar (DGCIM)) ainakin huhtikuusta 2019 elokuuhun 2019. Valvoi sotilastiedustelun päällikkönä DGCIM:n tiloja Boleitassa. Vastuussa vakavista ihmisoikeusloukkauksista, muun muassa kidutuksesta, liiallisesta voimankäytöstä ja pidätettyjen kaltoinkohtelusta, joihin ovat syyllistyneet hän itse sekä virkamiehet hänen komennossaan erityisesti Boleitassa. Kytkeytyy kapteeni Acostan kuolemaan. 27.9.2019

26. José Adelino ORNELAS FERREIRA Alias: José Adelino ORNELLA FERREIRA / José Adelino ORNELLAS FERREIRA Syntymäaika: 14.12.1964 Syntymäpaikka: Caracas, Distrito Capital, Venezuela Henkilötunnus: V-7087964 Sukupuoli: mies Kansallisen puolustusneuvoston pääsihteeri 26. heinäkuuta 2019 alkaen ja päällikön yleisesikunnan päällikkö syyskuusta 2020. Pääkaupunkialueen yhtenäisen puolustuksen strategisen alueen (REDI Capital) entinen komentaja, Venezuelan bolivariaanisten kansallisten asevoimien operatiivisen ja strategisen johtamisjärjestelmän (CEOFANB) entinen esikuntapäällikkö ja entinen komentoketjussa seuraava. Näissä tehtävissä hän on tukenut ja edistänyt Venezuelan hallituksen toimia ja politiikkoja, jotka ovat heikentäneet demokratiaa ja oikeusvaltioperiaatetta Venezuelassa. Vastuussa vakavista ihmisoikeusloukkauksista ja kansalaisyhteiskunnan ja demokraattisen opposition tukahduttamisesta Venezuelassa, mukaan lukien siten, että sotilaat bolivariaanisista asevoimista (FANB) ja niiden alaisista voimista, mukaan lukien yhtenäisen puolustuksen strateginen alue (REDI), yhtenäisen puolustuksen operatiivinen vyöhyke (ZODI) ja bolivariaaninen kansalliskaarti, estivät humanitaarisen avun toimittamisen ja käyttivät liiallista voimaa hänen komennossaan. 29.6.2020

27. Gladys del Valle REQUENA Syntymäaika: 9.11.1952 Syntymäpaikka: Puerto Santo, Sucre, Venezuela Henkilötunnus: V-4114842 Sukupuoli: nainen Tunnustamattoman perustuslakia säätävän kansalliskokouksen (ANC) jäsen ja 26. lokakuuta 2018 alkaen toinen varapuheenjohtaja. Johtavassa asemassaan tunnustamattomassa perustuslakia säätävässä kansalliskokouksessa hän on heikentänyt demokratiaa ja oikeusvaltioperiaatetta Venezuelassa muun muassa allekirjoittamalla asetuksen, jolla poistettiin Venezuelan kansalliskokouksen puheenjohtajalta Juan Guaidólta hänen parlamentaarinen koskemattomuutensa. 29.6.2020

28. Tania Valentina DÍAZ GONZÁLEZ Syntymäaika: 18.6.1963 Syntymäpaikka: Caracas, Distrito Capital, Venezuela Henkilötunnus: V-6432672 Sukupuoli: nainen Tunnustamattoman perustuslakia säätävän kansalliskokouksen (ANC) jäsen ja 4. tammikuuta 2018 alkaen ensimmäinen varapuheenjohtaja. Johtavassa asemassaan tunnustamattomassa perustuslakia säätävässä kansalliskokouksessa hän on heikentänyt demokratiaa ja oikeusvaltioperiaatetta Venezuelassa muun muassa allekirjoittamalla asetuksen, jolla poistettiin Venezuelan kansalliskokouksen puheenjohtajalta Juan Guaidólta hänen parlamentaarinen koskemattomuutensa. 29.6.2020

29. Elvis Eduardo HIDROBO AMOROSO Syntymäaika: 4.8.1963 Syntymäpaikka: Caracas, Distrito Capital, Venezuela Henkilötunnus: V-7659695 Sukupuoli: mies Valtiontalouden valvontaviranomainen 23. lokakuuta 2018 alkaen ja tunnustamattoman perustuslakia säätävän kansalliskokouksen (ANC) entinen ensimmäinen ja toinen varapuheenjohtaja. Hän on heikentänyt demokratiaa ja oikeusvaltioperiaatetta Venezuelassa toimillaan, muun muassa johtamalla tunnustamatonta perustuslakia säätävää kansalliskokousta, allekirjoittamalla ”vihanvastaisen lain”, oikeuttamalla laillisesti valitun opposition virkamiehen poistamisen virastaan ja kieltämällä Juan Guaidólta asettumisen ehdolle julkisiin tehtäviin. 29.6.2020

30. Juan José MENDOZA JOVER Syntymäaika: 11.3.1969 Syntymäpaikka: Trujillo, Venezuela Osoite: Arnoldo Gabaldón, Candelaria, Edo. Trujillo Henkilötunnus: V-9499372 Sukupuoli: mies Venezuelan korkeimman oikeuden (Tribunal Supremo de Justicia (TSJ)) toinen varapresidentti ja korkeimman oikeuden perustuslakijaoston puheenjohtaja 24. helmikuuta 2017 alkaen. Hän on heikentänyt demokratiaa ja oikeusvaltioperiaatetta Venezuelassa toimillaan, muun muassa tietyillä viimeisten kahden vuoden aikana annetuilla tuomioistuimen päätöksillä, joilla on rajoitettu tai heikennetty Venezuelan demokraattisesti valitun lainsäädäntöelimen eli kansalliskokouksen perustuslaillista valtaa. 29.6.2020

31. Jorge Elieser MÁRQUEZ MONSALVE Syntymäaika: 20.2.1971 Syntymäpaikka: Caracas, Venezuela Henkilötunnus: V-8714253 Sukupuoli: mies Kansallisen televiestintäviraston (CONATEL) pääjohtaja 7. elokuuta 2017 alkaen. Hän on heikentänyt demokratiaa ja oikeusvaltioperiaatetta Venezuelassa toimillaan, muun muassa rajoittamalla voimakkaasti Venezuelan kansan oikeuksia vapaaseen lehdistöön, sananvapauteen ja tiedonsaantiin. Hän käytti CONATELin erityisiä valtuuksia hiljentääkseen hallinnon kritisoinnin ja toisinajattelijat estämällä, suodattamalla ja häiritsemällä pääsyä internetin verkkosivustoille sekä kumoamalla radio- ja televisioasemien voimassa olevia toimilupia ja kieltäytymällä myöntämästä uusia tällaisia toimilupia. 29.6.2020

32. Farik Karin MORA SALCEDO Henkilötunnus: V-8608523 Sukupuoli: mies Syyttäjä Venezuelan ensimmäisessä ensimmäisen asteen erityistuomioistuimessa, jolla on toimisto sotilaallisen vastatiedustelun pääosastossa (Dirección General de Contrainteligencia Militar (DGCIM)). Hän on heikentänyt demokratiaa ja oikeusvaltioperiaatetta Venezuelassa toimillaan, muun muassa käynnistämällä poliittisista vaikuttimista tehtyjä syytteeseenpanoja, jotka johtivat kansalliskokouksen jäsenten ja muiden Maduron hallintoa vastustaneiden virkamiesten mielivaltaiseen vangitsemiseen. 29.6.2020

33. Dinorah Yoselin BUSTAMANTE PUERTA Syntymäaika: 14.1.1975 Henkilötunnus: V-10002096 Sukupuoli: nainen Syyttäjä Venezuelan ensimmäisessä ensimmäisen asteen erityistuomioistuimessa, jolla on toimisto sotilaallisen vastatiedustelun pääosastossa (Dirección General de Contrainteligencia Militar (DGCIM)). Hän on heikentänyt demokratiaa ja oikeusvaltioperiaatetta Venezuelassa toimillaan, muun muassa käynnistämällä poliittisista vaikuttimista tehtyjä syytteeseenpanoja, jotka johtivat kansalliskokouksen jäsenten ja muiden Maduron hallintoa vastustaneiden virkamiesten mielivaltaiseen vangitsemiseen. 29.6.2020

34. Luis Eduardo PARRA RIVERO Syntymäaika: 7.7.1978 Henkilötunnus: V-14211633 Sukupuoli: mies Kansalliskokouksen jäsen ja laittomasti valittu puheenjohtaja. Kansalliskokouksen jäsenenä hän järjesti valintansa kansalliskokouksen puheenjohtajaksi 5. tammikuuta 2020 heikentäen näin demokratiaa ja oikeusvaltioperiaatetta Venezuelassa. Vaalit järjestettiin samalla kun sotilaspoliisi esti useiden parlamentin jäsenten sisäänpääsyn kansalliskokouksen tiloihin ja saavuttamatta päätösvaltaisuutta. Näin ollen opposition jäsenten piti kokoontua kansalliskokouksen tilojen ulkopuolella valitakseen Juan Guaidón uudelleen kansalliskokouksen puheenjohtajaksi. Pian Parran järjestettyjen vaalien jälkeen Maduro ja tunnustamaton perustuslakia säätävä kansalliskokous (ANC) panivat Parran valinnan tyytyväisinä merkille hallinnon poliittisen puolueen (PSUV) tukemina. 29.6.2020

35. Franklyn Leonardo DUARTE Syntymäaika: 15.5.1977 Henkilötunnus: V-3304045 Sukupuoli: mies Kansalliskokouksen jäsen ja laittomasti valittu ensimmäinen varapuheenjohtaja. Kansalliskokouksen jäsenenä hän järjesti valintansa kansalliskokouksen ensimmäiseksi varapuheenjohtajaksi 5. tammikuuta 2020 heikentäen näin demokratiaa ja oikeusvaltioperiaatetta Venezuelassa. Vaalit järjestettiin samalla kun sotilaspoliisi esti useiden parlamentin jäsenten sisäänpääsyn kansalliskokouksen tiloihin ja saavuttamatta päätösvaltaisuutta. Näin ollen opposition jäsenten piti kokoontua kansalliskokouksen tilojen ulkopuolella valitakseen Juan Guaidón uudelleen kansalliskokouksen puheenjohtajaksi. Pian Duarten järjestettyjen vaalien jälkeen Maduro ja tunnustamaton perustuslakia säätävä kansalliskokous (ANC) panivat kansalliskokouksen puheenjohtajiston valinnan tyytyväisinä merkille hallinnon poliittisen puolueen (PSUV) tukemina. 29.6.2020

36. José Gregorio NORIEGA FIGUEROA Syntymäaika: 21.2.1969 Henkilötunnus: V-8348784 Sukupuoli: mies Kansalliskokouksen jäsen ja laittomasti valittu toinen varapuheenjohtaja. Voluntad Popular -puolueen puoluehallituksen laittomasti nimitetty johtaja. Kansalliskokouksen jäsenenä hän järjesti valintansa kansalliskokouksen toiseksi varapuheenjohtajaksi 5. tammikuuta 2020 heikentäen näin demokratiaa ja oikeusvaltioperiaatetta Venezuelassa. Vaalit järjestettiin samalla kun sotilaspoliisi esti useiden parlamentin jäsenten sisäänpääsyn kansalliskokouksen tiloihin ja saavuttamatta päätösvaltaisuutta. Näin ollen opposition jäsenten piti kokoontua kansalliskokouksen tilojen ulkopuolella valitakseen Juan Guaidón uudelleen kansalliskokouksen puheenjohtajaksi. Pian Noriegan järjestettyjen vaalien jälkeen Maduro ja tunnustamaton perustuslakia säätävä kansalliskokous (ANC) panivat kansalliskokouksen puheenjohtajiston valinnan tyytyväisinä merkille hallinnon poliittisen puolueen (PSUV) tukemina. Noriega otti heinäkuussa 2020 Venezuelan korkeimman oikeuden (Tribunal Supremo de Justicia (TSJ)) avustuksella laittomasti johtoonsa Voluntad Popular -puolueen heikentäen näin edelleen demokratiaa Venezuelassa. 29.6.2020

37. Remigio CEBALLOS ICHASO Syntymäaika: 1.5.1963 Henkilötunnus: V-6557495 Sukupuoli: mies Venezuelan asevoimien korkeimman elimen, Venezuelan bolivariaanisten kansallisten asevoimien operatiivisen ja strategisen johtamisjärjestelmän (Comando Estratégico Operacional Fuerzas Armadas Nacionales Bolivarianas (CEOFANB)) komentaja kesäkuusta 2017. CEOFANB valvoo bolivariaanisia kansallisia asevoimia (FANB) ja bolivariaanista kansalliskaartia. Lisäksi CEOFANB on vastuussa FANB:n toimien koordinoinnista mielenosoituksien yhteydessä. Asemassaan CEOFANB:n komentajana vastuussa vakavista ihmisoikeusloukkauksista, mukaan lukien liiallinen voimankäyttö ja epäinhimillinen ja halventava kohtelu, johon hänen komennossaan olleet FANB:n joukkojen ja niiden alaisten voimien, kuten bolivariaanisen kansalliskaartin, sotilaat syyllistyivät. Useat lähteet, kuten Venezuelan bolivariaanista tasavaltaa käsittelevä riippumaton kansainvälinen selvitysvaltuuskunta, ovat todenneet FANB:n ja bolivariaanisen kansalliskaartin syyllistyneet ihmisoikeusloukkauksiin 22.2.2021

38. Omar José PRIETO FERNÁNDEZ Syntymäaika: 25.5.1969 Henkilötunnus: V-9761075 Sukupuoli: mies Zulian osavaltion kuvernööri joulukuusta 2017. Asemassaan hän on heikentänyt demokratiaa ja oikeusvaltiota Zulian osavaltiossa. Tunnustamaton perustuslakia säätävä kansalliskokous (ANC) nimitti hänet virkaan sen jälkeen, kun vaalien oikeutettu voittaja kieltäytyi tulemasta nimitetyksi ANC:n toimesta. Omar José Prieto Fernández edisti aktiivisesti 6. joulukuuta 2020 pidettyjä epädemokraattisia kansalliskokouksen vaaleja. Zulian osavaltiossa hän myös uhkaili oppositiojohtajia ”kotikäynneillä” ja ilmoitti julistavansa Zulian osavaltion itsenäiseksi, jos Juan Guaidón johtama väliaikaishallitus tulisi valtaan. 22.2.2021

39. José Dionisio BRITO RODRÍGUEZ Syntymäaika: 15.1.1971 Henkilötunnus: V-8263861 Sukupuoli: mies Epädemokraattisesti valitun kansalliskokouksen jäsen ja sen parlamentin valiokunnan puheenjohtaja, joka tutkii vuonna 2015 valitun kansalliskokouksen jäsenten ”tasavallan vastaisia toimia”. Lisäksi José Dionisio Brito Rodríguez nousi laittomasti Primero Justicia -oppositiopuolueen johtoon korkeimman oikeuden kesäkuussa 2020 tekemän päätöksen nojalla. Vuonna 2019 hänet erotettiin Primero Justicia -puolueesta korruptiosyytösten vuoksi. Kansalliskokouksen jäsenenä hän myös osallistui Luis Eduardo Parra Riveron laittomaan valintaan kansalliskokouksen puheenjohtajaksi 5. tammikuuta 2020 heikentäen näin demokratiaa ja oikeusvaltioperiaatetta Venezuelassa. Vaalit järjestettiin samalla kun sotilaspoliisi esti useiden parlamentin jäsenten sisäänpääsyn kansalliskokouksen tiloihin eikä päätösvaltaisuutta saavutettu. Näin ollen opposition jäsenten piti kokoontua kansalliskokouksen tilojen ulkopuolella valitakseen Juan Guaidón uudelleen kansalliskokouksen puheenjohtajaksi. Hänen toimintansa on sen vuoksi heikentänyt demokratiaa ja oikeusvaltiota Venezuelassa. 22.2.2021

40. José Bernabé GUTIÉRREZ PARRA Syntymäaika: 21.12.1952 Henkilötunnus: V-1565144 Sukupuoli: mies Epädemokraattisesti valitun kansalliskokouksen jäsen ja Acción Democrática -oppositiopuolueen laiton johtaja. José Bernabé Gutiérrez Parra nousi laittomasti oppositiopuolue Acción Democrátican johtoon kesäkuussa 2020 korkeimman oikeuden päätöksen nojalla. Sen vastaisesti, mikä oli puolueen kanta ennen hänen nousuaan puolueen johtoon, Gutiérrez Parra osallistui Acción Democrátican kanssa 6. joulukuuta 2020 järjestettyihin epädemokraattisiin kansalliskokouksen vaaleihin. Gutiérrez Parra muutti puolueen kantaa, käytti sen symboleita ja osallistui vaaleihin ja julkisiin tapahtumiin, kuten televisiokeskusteluihin. Acción Democrátican oikeutetut jäsenet erottivat Gutiérrez Parran puolueesta ja kutsuivat hänen toimintaansa salaliitoksi ja petokseksi. Näin ollen hänen toimintansa on heikentänyt demokratiaa ja oikeusvaltiota Venezuelassa. 22.2.2021

41. Luis Fernando DAMIANI BUSTILLOS Syntymäaika: 27.4.1946 Sukupuoli: mies Korkeimman oikeuden (Tribunal Supremo de Justicia (TSJ)) perustuslakijaoston tuomari. Korkeimman oikeuden perustuslakijaoston jäsenenä hän on vastuussa teoista, lausumista ja päätöksistä, joissa on väärinkäytetty kansalliskokouksen perustuslaillisia valtuuksia ja heikennetty opposition vaalioikeuksia, näihin kuuluvat kansallisen vaalineuvoston (Consejo Nacional Electoral (CNE)) yksipuolinen nimittäminen korkeimman oikeuden toimesta kesäkuussa 2020 ja kolmen tärkeimmän oppositiopuolueen johdon hajottaminen ja yksipuolinen korvaaminen kesä- ja heinäkuussa 2020. Näin ollen hänen toimintansa on heikentänyt demokratiaa ja oikeusvaltiota Venezuelassa, ja hän on tukenut ja edistänyt demokratian ja oikeusvaltion heikentämistä hallituksen toimesta. 22.2.2021

42. Lourdes Benicia SUÁREZ ANDERSON Syntymäaika: 7.3.1965 Sukupuoli: nainen Korkeimman oikeuden (Tribunal Supremo de Justicia (TSJ)) perustuslakijaoston tuomari. Korkeimman oikeuden perustuslakijaoston jäsenenä hän on vastuussa teoista, lausumista ja päätöksistä, joissa on väärinkäytetty kansalliskokouksen perustuslaillisia valtuuksia ja heikennetty opposition vaalioikeuksia; näihin kuuluvat kansallisen vaalineuvoston (Consejo Nacional Electoral (CNE)) yksipuolinen nimittäminen korkeimman oikeuden toimesta kesäkuussa 2020 ja kolmen tärkeimmän oppositiopuolueen johdon hajottaminen ja yksipuolinen korvaaminen kesä- ja heinäkuussa 2020. Näin ollen hänen toimintansa on heikentänyt demokratiaa ja oikeusvaltiota Venezuelassa, ja hän on tukenut ja edistänyt demokratian ja oikeusvaltion heikentämistä hallituksen toimesta. 22.2.2021

43. Calixto Antonio ORTEGA RÍOS Syntymäaika: 12.10.1950 Sukupuoli: mies Korkeimman oikeuden (Tribunal Supremo de Justicia (TSJ)) perustuslakijaoston tuomari. Korkeimman oikeuden perustuslakijaoston jäsenenä hän on vastuussa teoista, lausumista ja päätöksistä, joissa on väärinkäytetty kansalliskokouksen perustuslaillisia valtuuksia ja heikennetty opposition vaalioikeuksia; näihin kuuluvat kansallisen vaalineuvoston (Consejo Nacional Electoral (CNE)) yksipuolinen nimittäminen korkeimman oikeuden toimesta kesäkuussa 2020 ja kolmen tärkeimmän oppositiopuolueen johdon hajottaminen ja yksipuolinen korvaaminen kesä- ja heinäkuussa 2020. Näin ollen hänen toimintansa on heikentänyt demokratiaa ja oikeusvaltiota Venezuelassa, ja hän on tukenut ja edistänyt demokratian ja oikeusvaltion heikentämistä hallituksen toimesta. 22.2.2021

44. René Alberto DEGRAVES ALMARZA Sukupuoli: mies Korkeimman oikeuden (Tribunal Supremo de Justicia (TSJ)) perustuslakijaoston tuomari. Korkeimman oikeuden perustuslakijaoston jäsenenä hän on vastuussa teoista, lausumista ja päätöksistä, joissa on väärinkäytetty kansalliskokouksen perustuslaillisia valtuuksia ja heikennetty opposition vaalioikeuksia; näihin kuuluvat kansallisen vaalineuvoston (Consejo Nacional Electoral (CNE)) yksipuolinen nimittäminen korkeimman oikeuden toimesta kesäkuussa 2020 ja kolmen tärkeimmän oppositiopuolueen johdon hajottaminen ja yksipuolinen korvaaminen kesä- ja heinäkuussa 2020. Näin ollen hänen toimintansa on heikentänyt demokratiaa ja oikeusvaltiota Venezuelassa, ja hän on tukenut ja edistänyt demokratian ja oikeusvaltion heikentämistä hallituksen toimesta. 22.2.2021

45. Arcadio DELGADO ROSALES Syntymäaika: 23.9.1954 Sukupuoli: mies Korkeimman oikeuden (Tribunal Supremo de Justicia (TSJ)) perustuslakijaoston varapresidentti ja tuomari. Korkeimman oikeuden perustuslakijaoston jäsenenä hän on vastuussa teoista, lausumista ja päätöksistä, joissa on väärinkäytetty kansalliskokouksen perustuslaillisia valtuuksia ja heikennetty opposition vaalioikeuksia; näihin kuuluvat kansallisen vaalineuvoston (Consejo Nacional Electoral (CNE)) yksipuolinen nimittäminen korkeimman oikeuden toimesta kesäkuussa 2020 ja kolmen tärkeimmän oppositiopuolueen johdon hajottaminen ja yksipuolinen korvaaminen kesä- ja heinäkuussa 2020. Näin ollen hänen toimintansa on heikentänyt demokratiaa ja oikeusvaltiota Venezuelassa, ja hän on tukenut ja edistänyt demokratian ja oikeusvaltion heikentämistä hallituksen toimesta. 22.2.2021

46. Carmen Auxiliadora ZULETA DE MERCHÁN Syntymäaika: 13.12.1947 Sukupuoli: nainen Korkeimman oikeuden (Tribunal Supremo de Justicia (TSJ)) perustuslakijaoston tuomari. Korkeimman oikeuden perustuslakijaoston jäsenenä hän on vastuussa teoista, lausumista ja päätöksistä, joissa on väärinkäytetty kansalliskokouksen perustuslaillisia valtuuksia ja heikennetty opposition vaalioikeuksia; näihin kuuluvat kansallisen vaalineuvoston (Consejo Nacional Electoral (CNE)) yksipuolinen nimittäminen korkeimman oikeuden toimesta kesäkuussa 2020 ja kolmen tärkeimmän oppositiopuolueen johdon hajottaminen ja yksipuolinen korvaaminen kesä- ja heinäkuussa 2020. Näin ollen hänen toimintansa on heikentänyt demokratiaa ja oikeusvaltiota Venezuelassa, ja hän on tukenut ja edistänyt demokratian ja oikeusvaltion heikentämistä hallituksen toimesta. 22.2.2021

47. Indira Maira ALFONZO IZAGUIRRE Syntymäaika: 29.4.1968 Syntymäpaikka: La Guaira (La Guairan osavaltio, Venezuela) Henkilötunnus: V-6978710 Sukupuoli: nainen Kansallisen vaalineuvoston (Consejo Nacional Electoral (CNE)) puheenjohtaja 13. kesäkuuta 2020 lähtien. Korkeimman oikeuden (Tribunal Supremo de Justicia (TSJ)) vaalijaoston ja täysistunnon entinen jäsen, TSJ:n toinen varapresidentti vuodesta 2015 24. helmikuuta 2017 saakka, varapresidentti 24. helmikuuta 2017–12. kesäkuuta 2020. TSJ:n vaalijaoston jäsenenä Indira Maira Alfonzo Izaguirre on vastuussa juuri valittuun kansalliskokoukseen joulukuussa 2015 kohdistetuista toimista, joiden johdosta kansalliskokouksen oli mahdotonta käyttää lainsäädäntövaltaansa. Lisäksi hän hyväksyi nimityksensä CNE:n puheenjohtajaksi TSJ:n toimesta kesäkuussa 2020, vaikka nimitysoikeus kuuluu kansalliskokoukselle. Tässä roolissa hän valmisteli ja valvoi 6. joulukuuta 2020 pidettyjä epädemokraattisia kansalliskokouksen vaaleja sekä osallistui 30. kesäkuuta 2020 vaalisääntöjen muuttamiseen näissä vaaleissa. Näin ollen hänen toimintansa on heikentänyt demokratiaa ja oikeusvaltiota Venezuelassa. 22.2.2021

48. Leonardo Enrique MORALES POLEO Sukupuoli: mies Kansallisen vaalineuvoston (Consejo Nacional Electoral (CNE)) varapuheenjohtaja 7. elokuuta 2020 lähtien, poliittisesta osallistumisesta ja rahoituksesta vastaavan lautakunnan puheenjohtaja. Korkein oikeus (Tribunal Supremo de Justicia (TSJ)) nimitti Leonardo Enrique Morales Poleon 7. elokuuta 2020 CNE:n varapuheenjohtajaksi ja poliittisesta osallistumisesta ja rahoituksesta vastaavan lautakunnan puheenjohtajaksi, vaikka nimitysoikeus kuuluu kansalliskokoukselle. Lisäksi hän toimi juuri ennen nimitystään Avanzada progresista -puolueessa. CNE:n jäsenenä hän osallistui täysimääräisesti 6. joulukuuta 2020 järjestettyihin epädemokraattisiin kansalliskokouksen vaaleihin johtaneen vaaliprosessin valvomiseen. Näin ollen hänen toimintansa on heikentänyt demokratiaa ja oikeusvaltiota Venezuelassa. 22.2.2021

49. Tania D’AMELIO CARDIET Syntymäaika: 5.12.1971 Syntymäpaikka: Italia Kansalaisuus: Venezuela Henkilötunnus: V-11691429 Sukupuoli: nainen Kansallisen vaalineuvoston (Consejo Nacional Electoral (CNE)) jäsen (johtaja) kaudella 2016–2023. CNE:n entinen jäsen (johtaja) kaudella 2010–2016. CNE:n johtajana vuodesta 2010 saakka toiminut Tania d’Amelio Cardiet osallistui asemassaan suoraan demokratian ja oikeusvaltioperiaatteen heikentämiseen Venezuelassa, mukaan lukien valmistelemalla vuoden 2020 epädemokraattisia kansalliskokouksen vaaleja, osallistumalla 30. kesäkuuta 2020 vaalisääntöjen muuttamiseen näissä vaaleissa sekä osallistumalla vuoden 2018 presidentinvaalien järjestämiseen ja toteuttamiseen. Lisäksi d’Amelio Cardiet hyväksyi nimityksensä CNE:hen korkeimman oikeuden (Tribunal Supremo de Justicia (TSJ)) toimesta vuonna 2016, vaikka nimitysoikeus kuuluu kansalliskokoukselle. 22.2.2021

50. José Miguel DOMÍNGUEZ RAMÍREZ Syntymäaika: 17.10.1979 Henkilötunnus: V-14444352 Sukupuoli: mies Erikoisjoukkojen (Fuerzas de Acciones Especiales (FAES)) johtaja 6. toukokuuta 2019 alkaen. Entinen FAESin päällikkö Táchiran osavaltiossa. José Miguel Domínguez Ramírez oli myös Venezuelan bolivariaanisiin kansallisiin poliisivoimiin kuuluvan FAESin operatiivinen johtaja. Vastuussa vakavista ihmisoikeusloukkauksista ja kansalaisyhteiskunnan ja demokraattisen opposition tukahduttamisesta, joihin FAESin jäsenet ovat hänen alaisuudessaan syyllistyneet. FAES tunnetaan laittomista teloituksista ja väkivaltaisesta roolistaan Maduron poliittisten vastustajien, opposition ja mielenosoittajien vastustuksen tukahduttamisessa; tämän vuoksi Yhdistyneiden kansakuntien ihmisoikeusvaltuutettu Michel Bachelet on vaatinut FAESin lakkauttamista. Lisäksi Domínguez Ramírez oli aikaisemmin jäsenenä Venezuelan turvallisuusryhmässä, joka avasi 12. helmikuuta 2014 tulen kohti mieltään osoittaneita aseistamattomia opiskelijoita, jolloin ainakin yksi opiskelija, Bassil Da Costa, kuoli. 22.2.2021

51. Carlos Ramón Enrique CARVALLO GUEVARA Henkilötunnus: V-10132041 Sukupuoli: mies Divisioonan kenraali ja sotilaallisen vastatiedustelun pääosaston (Dirección General de Contrainteligencia Militar (DGCIM)) varapääjohtaja 21. elokuuta 2020 lähtien. Kenraali Rafael Ramón Blanco Marreron seuraaja. Carlos Ramón Enrique Carvallo Guevara oli aikaisemmin DGCIM:n palveluksessa Los Andesin alueella sekä korkea-arvoisessa asemassa bolivariaanisessa kansalliskaartissa. Vastuussa vakavista ihmisoikeusloukkauksista, joihin DGCIM:n jäsenet ovat hänen komennossaan syyllistyneet Venezuelassa. Venezuelan bolivariaanista tasavaltaa käsittelevän riippumattoman kansainvälisen selvitysvaltuuskunnan viimeksi julkaisemissa tiedoissa DGCIM todetaan elimeksi, joka on suoraan vastuussa vakavien ihmisoikeusloukkausten toteuttamisesta. 22.2.2021

52. Jesús Emilio VÁSQUEZ QUINTERO Henkilötunnus: V-7422049 Sukupuoli: mies Divisioonan kenraali 5. heinäkuuta 2019 lähtien ja sotilassyyttäjänviraston yleinen syyttäjä joulukuusta 2017 lähtien. Sotilassyyttäjänviraston yleisenä syyttäjänä vastuussa demokratian ja oikeusvaltion heikentämisestä Venezuelassa. Sotilassyyttäjänvirasto on yhdistetty asevoimien sisäisiin oikeudellisiin syytetoimiin, ja se on laiminlyönyt tutkintaa, mukaan lukien kapteeni Acostan kuoleman yhteydessä vuonna 2019. Lisäksi sotilasoikeutta sovelletaan myös siviileihin. 22.2.2021

53. Carlos Enrique TERÁN HURTADO Henkilötunnus: V-8042567 Sukupuoli: mies Prikaatinkenraali 5. heinäkuuta 2019 lähtien ja sotilaallisen vastatiedustelun pääosaston (Dirección General de Contrainteligencia Militar (DGCIM)) rikostutkinnan erityisosaston päällikkö vuodesta 2019. Prikaatinkenraali Carlos Enrique Terán Hurtado palveli aikaisemmin Falcónin osavaltion poliisipäällikkönä ja DGCIM:n päällikkönä Táchiran osavaltiossa. Vastuussa vakavista ihmisoikeusloukkauksista, mukaan lukien pidätettyjen julmasta ja epäinhimillisestä kohtelusta, joihin DGCIM:n jäsenet ovat hänen komennossaan syyllistyneet. Venezuelan bolivariaanista tasavaltaa käsittelevän riippumattoman kansainvälisen selvitysvaltuuskunnan yksityiskohtaisessa selvityksessä prikaatinkenraali Terán Hurtado mainitaan nimenomaisesti yhtenä vastuussa olevana tekijänä ja hänet on yhdistetty kapteeni de la Sottan tapaukseen. 22.2.2021

54. Manuel Eduardo PÉREZ URDANETA Syntymäaika: 29.12.1960 tai 26.5.1962 Syntymäpaikka: Cagua, Araguan osavaltio Henkilötunnus: V-6357038 Passin numero: 001234503 (voimassaolo päättyi vuonna 2012) Sukupuoli: mies Sisä-ja oikeusministerin sijainen 7. huhtikuuta 2015 lähtien. Prikaatinkenraali Manuel Eduardo Pérez Urdaneta on yksi viidestä ministerin sijaisesta Venezuelan sisä- ja oikeusministeriössä. Hänen salkkuunsa kuuluvat ennaltaehkäisevä turvallisuus ja yleinen turvallisuus (Viceministro de prevención y Seguridad Ciudadana). Prikaatinkenraali Pérez toimi aikaisemmin bolivariaanisen kansallisen poliisin johtajana. Tässä roolissa vastuussa vakavista ihmisoikeusloukkauksista, mukaan lukien liiallisesta fyysisestä voimankäytöstä rauhanomaisia mielenosoittajia vastaan, joihin bolivariaanisen kansallisen poliisin jäsenet ovat hänen alaisuudessaan syyllistyneet. 22.2.2021